Alexandra Grusková

Alexandra Grusková (* 1968, Bratislava) je slovenská scénografka, kostýmová výtvarníčka, divadelná a filmová architektka.

 Štúdium 
V rokoch 19831989 študovala na bratislavskej Strednej škole umeleckého priemyslu v odbore reštaurátorstvo. V roku 1992 absolvovala zahraničný študijný pobyt na Nottingham Polytechnic v Nottinghame. Vysokoškolské štúdium ukončila v roku 1994 na Katedre scénického a kostýmového výtvarníctva Vysokej školy múzických umení pod vedením prof. Milana Čorbu a prof. Jozefa Cillera. V súčasnosti sa venuje umeleckej i pedagogickej činnosti a pôsobí ako docent na Katedre scénického a kostýmového výtvarníctva VŠMU.

 Dielo 

Spolupracovala so všetkými význajmnejšími slovenskými divadelnými scénami (Divadlo Andreja Bagara v Nitre, Divadlo Jána Palárika v Trnave, Slovenským komorným divadlom v Martine), ale aj s alternatívnymi divadlami ako je GUnaGU, Stoka alebo Bratislavské divadlo tanca. Taktiež vytvorila scénické a kostýmové návrhy pre Činohru, Operu i Balet Slovenského národného divadla.

Zapojila sa tiež do viacerých medzinárodných umeleckých projektov. Jej práce získali ocenenia na prehliadkach a festivaloch. Okrem iného pôsobí aj ako architektka pre televízne a filmové projekty. V roku 2004 získala cenu Tatrabanky za výtvarné umenie.

 Najvýznamnejšie scénické a kostýmové návrhy 
 1993:
 Divadlo Jána Palárika, Trnava: J. Lenhart: Amoriáda alebo Slovenský dekameron (kostýmy)
 1994:
 Slovenské národné divadlo, Bratislava: L. Minkus: Don Quijote (kostýmy)
 Divadlo Jána Palárika, Trnava: J. Mahen: Stroskotanci v manéži (scéna)
 Divadlo Jána Palárika, Trnava: A. P. Čechov: Tri sestry (scéna a kostýmy)
 Slovenské národné divadlo, Bratislava: Šehrezáda (kostýmy)
 1995:
 Slovenské národné divadlo, Bratislava: O. Nedbal: Z rozprávky do rozprávky (kostýmy)
 1996:
 Divadlo Andreja Bagara, Nitra: J. N. Nestroy:	Povraz s jedným koncom (scéna a kostýmy)
 1997:
 Divadlo Andreja Bagara, Nitra: L. Kerata: Večera nad mestom (scéna a kostýmy)
 Bratislavské divadlo tanca, Bratislava: I. Stravinskij: Vták ohnivák (kostýmy)
 Divadlo Andreja Bagara, Nitra: V. Hurban-Vladimírov (VHV): Záveje (scéna a kostýmy)
 1998:
 Divadelné družstvo Zdvih pri Divadle Andreja Bagara, Nitra: A. P. Čechov: Pytačky – Medveď (scéna a kostýmy)
 Divadlo GUnaGU, Bratislava: O. Belešová – S. Ferancová: Pravdivý príbeh Oľgy B., ženy so zlatými rukami (scéna a kostýmy)
 Divadlo Andreja Bagara, Nitra: A. N. Ostrovskij: …hráme duráka!	(kostýmy)
 1999:
 Divadlo Andreja Bagara, Nitra: W. Shakespeare: Macbeth (scéna a kostýmy)
 Moravské divadlo, Olomouc: A. S. Puškin: Onegin (kostýmy)
 Divadelné družstvo Zdvih pri Divadle Andreja Bagara, Nitra: L. Lagronová: Terezka (scéna a kostýmy)
 Moravské divadlo, Olomouc: J. Giraudoux: Bláznivá zo Chaillot (kostýmy)
 SĽUK, Bratislava: H. Leško – J. Ďurovčík: Strom (kostýmy)
 Divadlo Andreja Bagara, Nitra: A. P. Čechov: Čajka (scéna a kostýmy)
 2000:
 Národní divadlo moravskoslezské, Ostrava: J. Giraudoux:	Ondine (kostýmy)
 Moravské divadlo, Olomouc: J. W. Goethe: Faust I (kostýmy)
 Slovenské národné divadlo, Bratislava: W. Shakespeare: Búrka (kostýmy)
 Nová scéna, Bratislava: J. Ďurovčík – N. Slovák: ... na Vaše hroby (kostýmy)
 Divadelné družstvo Zdvih pri Divadle Andreja Bagara, Nitra: M. von Mayenburg: Tvár v ohni (scéna a kostýmy)
 Slovenské národné divadlo, Bratislava: S. Gray: Na konci hry (kostýmy)
 Národní divadlo, Praha: G. Puccini: Tosca (kostýmy)
 Divadlo Andreja Bagara, Nitra: A. Strindberg: Hra snov (kostýmy)
 2001:
 Divadelné družstvo Zdvih pri Divadle Andreja Bagara, Nitra: B. Brecht: Svadba (scéna a kostýmy)
 Moravské divadlo, Olomouc: J. W. Goethe: Faust II (kostýmy)
 Slovenské národné divadlo, Bratislava: Z. Egressy: Portugália (scéna a kostýmy)
 2002:
 Slovenské národné divadlo, Bratislava: J. C. Grumberg: Krajčírky (l'Atelier) (scéna a kostýmy)
 Moravské divadlo, Olomouc: E. Brontëová: Búrlivé výšiny (kostýmy)
 Divadlo Andreja Bagara, Nitra: M. J. Lermontov: Maškaráda (kostýmy)
 SĽUK, Bratislava: H. Leško: Cirkus svet (kostýmy)
 Divadlo Na zábradlí, Praha: D. Mackenzie: Barónka a slúžka (scéna a kostýmy)
 Slovenské národné divadlo, Bratislava: F. Wittenbrink: Sekretárky (scéna a kostýmy)
 Moravské divadlo, Olomouc: W. Shakespeare: Henrich V. (kostýmy)
 2003:
 Slovenské národné divadlo, Bratislava: H. Leško: Rasputin (kostýmy)
 Slovenské národné divadlo, Bratislava: O. Wilde: Ideálny manžel (scéna a kostýmy)
 Divadlo Andreja Bagara, Nitra: A. a V. Mrštíkovci: Mariša (kostýmy)
 Slovenské národné divadlo, Bratislava: W. Shakespeare: Večer trojkráľový alebo Čo len chcete (scéna a kostýmy)
 Divadlo Andreja Bagara, Nitra: J. Paštéka – K. Peteraj – V. Patejdl: Adam Šangala (kostýmy)
 Vigszínház, Budapešť: J. C. Grumberg: Varroda (scéna a kostýmy)
 2004:
 Slovenské národné divadlo, Bratislava: J. Bowlesová: Dom nad oceánom (scéna a kostýmy)
 Slovenské národné divadlo, Bratislava: A. Chačaturjan: Spartakus (kostýmy)
 Divadlo Andreja Bagara, Nitra: A. Saramonowicz: Testosterón (scéna a kostýmy)
 Divadlo Andreja Bagara, Nitra: J. M. Barrie – J. Uličiansky: Peter Pan (scéna a kostýmy)
 2005:
 Slovenské národné divadlo, Bratislava: E. Rostand: Cyrano z Bergeracu (scéna a kostýmy)
 Divadlo Andreja Bagara, Nitra: I. Stravinskij – P. Zagar: Svätenie jari (scéna a kostýmy)
 Slovenské národné divadlo, Bratislava: B. Britten: Peter Grimes (scéna)
 Slovenské národné divadlo, Bratislava: A. N. Ostrovskij: Dohodneme sa, veď sme svoji (scéna a kostýmy)
 Divadlo Alexandra Duchnoviča, Prešov: A. P. Čechov: Ujo Váňa (scéna a kostýmy)
 2006:
 Slovenské národné divadlo, Bratislava: P. de Marivaux: Stratégia lásky (scéna a kostýmy)
 Slovenské národné divadlo, Bratislava: P. Martinček – I. Holováč: Don Juan (scéna a kostýmy)

 Ocenenia 
 1998: DOSKY – Cena za najlepšiu scénografiu sezóny za inscenáciu A. N. Ostrovskij: ... hráme duráka!
 1999: DOSKY – Cena za najlepšiu scénografiu sezóny za inscenáciu W. Shakespeare: Macbeth
 1996: DOSKY – Nominácia na Cenu za nejelpšiu scénografiu sezóny za inscenáciu J. N. Nestroy: Povraz s jedným koncom
 1997: DOSKY – Nominácia na Cenu za nejelpšiu scénografiu sezóny za inscenáciu VHV: Záveje
 2000: DOSKY – Nominácia na Cenu za najlepšiu scénografiu sezóny za inscenáciu A. P. Čechov: Čajka
 2003: DOSKY – Nominácia na Cenu za najlepší kostým sezóny za inscenáciu A. a V. Mrštíkovci: Mariša
 2004: DOSKY – Nominácia na Cenu za najlepšiu scénografiu sezóny za inscenáciu opery B. Bártoka: Hrad kniežaťa Modrofúza
 2005: DOSKY – Nominácia na Cenu za najlepší kostým za inscenáciu E. Rostanda: Cyrano z Bergeracu

 Výstavy 
Tvorba Alexandry Gruskovej bola prezentovaná na kolektívnych výstavách v Prahe, Novom Sade a Bratislave.

 Referencie 

Kategória:Absolventi Vysokej školy múzických umení
Kategória:Slovenskí scénografi
Kategória:Osobnosti z Bratislavy